
8348 Megyer, Fő u. 5. Tel./fax: 87/457-260

megyer.falu@gmail.com

Meghívó

Megyer Község Önkormányzat Polgármestere meghívja a 2013. április 26-án (pénteken) 13.00 órakor megtartandó nyílt képviselő-testületi ülésre. 

Helye: IKSZT épülete Megyer, Fő u. 17.
Napirend:
1./ A 2012. évi zárszámadás tárgyalása (iskola, önkormányzat)
Előterjesztő: Pajer Kristóf polgármester

2./ Éves belső ellenőrzésről beszámoló

Előterjesztő: Pallér Edina jegyző
3./ Gyermekjóléti és gyermekvédelmi feladatok 2012. évi ellátásáról beszámoló

Előterjesztő: Pallér Edina jegyző
Tisztelt Képviselő!

Az ülésre tisztelettel meghívom, a napirend fontossága miatt megjelenésére feltétlen számítok.

Megyer, 2013. április 19.
Tisztelettel:



Pajer Kristóf
s.k. 

polgármester




A kiadmány hiteléül:





Pallér Edina 

    jegyző

 J e g y z ő k ö n y v:
Készült: Megyer Község Önkormányzat Képviselő-testületének 2013. április 26. napon az IKSZT épületében megtartott nyílt üléséről.

Jelen vannak: Pajer Kristóf polgármester


            Sárközi Zsolt alpolgármester



Pallér Edina jegyző

Távollétét bejelentette: Baloghné Raffai Anna képviselő

A lakosság köréből nem jelent meg senki.

A polgármester köszöntötte a megjelenteket, megállapította, hogy a képviselő-testület határozatképes. Az ülést megnyitotta. Ismertette a napirendet.

Napirend:

1./ A 2012. évi zárszámadás tárgyalása (iskola, önkormányzat)
Előterjesztő: Pajer Kristóf polgármester

2./ Éves belső ellenőrzésről beszámoló


Előterjesztő: Pallér Edina jegyző

3./ Gyermekjóléti és gyermekvédelmi feladatok 2012. évi ellátásáról beszámoló


Előterjesztő: Pallér Edina jegyző

A képviselő-testület a napirendet határozathozatal nélkül elfogadta.

1./ Napirend: A 2012. évi zárszámadás tárgyalása (iskola, önkormányzat)

Előterjesztő: Pajer Kristóf polgármester

Pajer Kristóf polgármester: Az általános iskola megküldte a 2012. évi költségvetési beszámolóját. Ismertetném.
/Előterjesztés ismertetése./
Pajer Kristóf polgármester: Amennyiben nincs kérdés, kérem, hozzuk meg határozatunkat.

Megyer Község Önkormányzatának Képviselő-testülete egyhangúlag, 2 igen szavazattal a következő határozatot hozta:

10/2013. (IV.26.) számú önkormányzati határozat

Megyer Község Önkormányzatának Képviselő-testülete a Közös Fenntartású Fekete István Általános Iskola Gógánfa-Ukk-Dabronc intézmény 2012. évi költségvetésének végrehajtásáról szóló beszámolóját a melléklet szerint elfogadja.

Határidő: 2013. április 30.

Felelős: Pajer Kristóf polgármester

/Az előterjesztés a jegyzőkönyv mellékletét képezi./

Pajer Kristóf polgármester: Az önkormányzatok részére törvény írja elő, hogy a költségvetési évet követő évben négy hónapon belül meg kell tárgyalni, illetve el kell fogadni a zárszámadást, erről rendeletet kell alkotni. Az előterjesztés részletes, a tényleges dolgokat tartalmazza, ami a 2012-es évre vonatkozik. 

/Előterjesztés ismertetése./
Pajer Kristóf polgármester: Amennyiben nincs hozzászólás, javaslom, alkossuk meg rendeletünket.
Megyer Község Önkormányzatának Képviselő-testülete egyhangúlag, 2 igen szavazattal a következő rendeletet alkotja:




4/2013. (IV.26.) önkormányzati rendelet:

Megyer Község Önkormányzatának Képviselő-testülete megalkotja Megyer Község Önkormányzatának 2012. évi költségvetési beszámolójáról szóló 4/2013. (IV.26.) önkormányzati rendeletét.

/Az előterjesztés és a rendelet a jegyzőkönyv mellékletét képezi./
Pallér Edina jegyző: A napirendben szeretném még, ha tárgyalnánk a pénzmaradvány felhasználását. Ismertetném az önkormányzat 2012. évi pénzmaradványával kapcsolatos előterjesztést.

/Előterjesztés ismertetése./

Pajer Kristóf polgármester: Köszönöm. Kérem, az előterjesztés alapján az önkormányzat tekintetében a határozatot meghozni a pénzmaradvány felhasználásáról.

Megyer Község Önkormányzatának Képviselő-testülete egyhangúlag, 2 igen szavazattal a következő határozatot hozta:

11/2013. (IV.26.) számú önkormányzati határozat:

Megyer Község Önkormányzatának Képviselő-testülete az önkormányzat 2012. évi pénzmaradványát 1.958 eFt összegben hagyja jóvá, és felhasználását az előterjesztés szerint elfogadja.

Határidő: 2013. április 30.

Felelős: Pajer Kristóf polgármester

/Az előterjesztés a jegyzőkönyv mellékletét képezi./

Pallér Edina jegyző: Az átmeneti gazdálkodás a január 1-től a költségvetés elfogadásáig terjedő időszak. Ez január és február hónap, hiszen február végén fogadta el a képviselő-testület a költségvetést. Ez idő alatt az önkormányzat az állandóan jelentkező kiadásokat az előző évihez hasonlóan teljesíti, melyet a bankszámlakivonatokon és a pénztárjelentésben lehet nyomon követni.
/Előterjesztés ismertetése./
Pajer Kristóf polgármester: Köszönöm. Javaslom, hozzuk meg határozatunkat.
Megyer Község Önkormányzatának Képviselő-testülete egyhangúlag, 2 igen szavazattal a következő határozatot hozta:

12/2013. (IV.26.) számú önkormányzati határozat:

Megyer Község Önkormányzatának Képviselő-testülete elfogadja az önkormányzat 2013. évi átmeneti gazdálkodásáról szóló beszámolót az előterjesztés szerint.
Határidő: 2013. április 30.

Felelős: Pajer Kristóf polgármester

/Az előterjesztés a jegyzőkönyv mellékletét képezi./

2./ Napirend: Éves belső ellenőrzésről beszámoló


Előterjesztő: Pallér Edina jegyző
Pallér Edina jegyző: Zárszámadáskor kell tárgyalni az éves belső ellenőrzésről szóló beszámolót. Éves ellenőrzési jelentés készült, amely az elmúlt évet elemzi. A belső ellenőrzési feladatokat a többcélú társulás szervezésében két fő megbízási jogviszonnyal látta el a térségben. Belső ellenőrünk elkészítette a beszámolót, ezt ismertetném.
/Előterjesztés ismertetése./
Pajer Kristóf polgármester: Köszönöm. Javaslom, hozzuk meg határozatunkat.
Megyer Község Önkormányzatának Képviselő-testülete egyhangúlag, 2 igen szavazattal a következő határozatot hozta:

13/2013. (IV.26.) számú önkormányzati határozat:
Megyer Község Önkormányzatának Képviselő-testülete a 2012. évi éves belső ellenőrzésről szóló beszámolót a mellékelt előterjesztés szerint elfogadja. 

Határidő: 2013. április 30.

Felelős: Pallér Edina jegyző
/Az előterjesztés a jegyzőkönyv mellékletét képezi./

3./ Napirend: Gyermekjóléti és gyermekvédelmi feladatok 2012. évi ellátásáról beszámoló


Előterjesztő: Pallér Edina jegyző
Pallér Edina jegyző: A gyermekvédelmi törvény előírja, hogy a gyermekvédelmi feladatok ellátásáról szóló beszámolót az önkormányzatoknak május 31-ig kell elfogadniuk. A végrehajtásáról szóló kormányrendelet meghatározza a kötelező tartalmi elemeket. Elkészítettem a beszámolót, ezt ismertetném, valamint a Napfény Szociális Segítő Központ intézmény szakmai beszámolóját, amit megküldtek.
/Előterjesztés ismertetése./
Pajer Kristóf polgármester: Javaslom, hozzuk meg határozatunkat.
Megyer Község Önkormányzatának Képviselő-testülete egyhangúlag, 2 igen szavazattal a következő határozatot hozta:

14/2013. (IV.26.) számú önkormányzati határozat:

Megyer Község Önkormányzatának Képviselő-testülete a jegyző által készített 2012. évi gyermekjóléti és gyermekvédelmi feladatok ellátásáról szóló beszámolót, valamint a Napfény Szociális Segítő Központ intézmény családsegítő szolgálatának, és gyermekjóléti tevékenységének szakmai beszámolóját megtárgyalta és azt elfogadta. 

Határidő: 2013. május 31.

Felelős: Pallér Edina jegyző
/Az előterjesztés a jegyzőkönyv mellékletét képezi./

A polgármester a nyílt ülést berekesztette.

k.m.f.

               Pajer Kristóf                                                                     
  Pallér Edina

                polgármester                                                                       
       jegyző

�








PAGE  

